אברהם טברסקי

הרב ד"ר אברהם יהושע העשיל טברסקי (טוורסקי) (י"ד בתשרי ה'תרצ"א, 6 באוקטובר 1930 – י"ח בשבט ה'תשפ"א, 31 בינואר 2021) היה פסיכיאטר ורב יהודי-אמריקאי, שהתמחה בטיפול בהתמכרות לסמים.

קורות חיים
טברסקי נולד במילווקי, ויסקונסין לרבי יעקב ישראל, האדמו"ר מהורניסטייפול ולדבורה לאה בתו של רבי בן ציון מבאבוב. לאחר סיום לימודי בית הספר התיכון ב-1948, למד בישיבה "הקולג' העברי התאולוגי" בשיקגו (ממוקם כיום בסקוקי, אילינוי). הוסמך כרב ב-1951. ב-1953 החל את לימודי הרפואה באוניברסיטת מרקט במילווקי, ובסיומם ב-1960 עבר לפיטסבורג, פנסילבניה.

טברסקי ייסד את מרכז "גייטוויי" לשיקום מסמים בפיטסבורג, וכיהן בו כמנהל הרפואי. בנוסף עבד במחלקה הפסיכיאטרית של בית החולים סט. פרנסיס בעיר. טברסקי הקים גם את ההוסטל "שער התקווה" לשיקום אסירים בישראל, לפי המודל שעל בסיסו הקים את מרכז "גייטוויי".

במשך עשרות שנותיו במקצוע חיבר טברסקי מעל לחמישים ספרי רפואה על מחלות נפשיות.

כאחיו הרב יחיאל מיכל טברסקי, גם הוא כתב מספר לחנים מוזיקליים. אחד מלחניו, "הושיעה את עמך", זכה לתפוצה רחבה לאחר שהושר בשנת תשכ"ב בחצר בית מדרשו של הרבי מלובביץ' ומאז הפך לשיר מפורסם בחסידות חב"ד.

נישא לגולדה בצעירותו בטרם חזר למילווקי, ונולדו להם ארבעה ילדים. לאחר מותה נישא לגייל. הם התגוררו במונסי שבניו יורק, עד עלייתם לישראל לשכונת קטמון בירושלים.

נפטר ב-31 בינואר 2021 בבית החולים הדסה עין כרם בירושלים ממחלת הקורונה.

פרסומים בעברית 
מתי מתחילים הדברים הטובים: הדרך אל האושר לפי סנופי וצ'רלי בראון. תל אביב, עלמה, 1999.

קישורים חיצוניים 

יצאתי מהדיכאון, גם את יכולה, ערוץ 7
כפייתיות וחרדה על רקע דתי, JewisheBooks
 עשי כפי שיורה לך סבא שלך, הרב טברסקי מתראיין לדף השבועי של חברת jem - תשרי תשע"ט

הערות שוליים

מחברי ספרות תורנית
פסיכיאטרים יהודים אמריקאים
רבנים חרדים אמריקאים
רופאים יהודים אמריקאים
מחברי ספרי עיון יהודים
משפחת טברסקי: ענף צ'רקס-שניאורסון
אמריקאים ישראלים
ישראלים ילידי ארצות הברית
מלחינים חסידיים
אמריקאים שנולדו ב-1930
ישראלים שנולדו ב-1930
אמריקאים שנפטרו ב-2021
ישראלים שנפטרו ב-2021
אמריקאים שנפטרו במגפת הקורונה
ישראלים שנפטרו במגפת הקורונה